Minn Qalbna għal Qalbkom hija it-tema tal-15 il-edizzjoni tal-maratona bir-roti organiżżata mill-kulleġġ San Ġorġ Preca. Il-maratona din is-sena ħarget mill-bini tal-kulleġġ u minflok ġiet varata fi pjazza San Ġorg fil-Belt Valletta fejn l-istudenti tal-kulleġġ wasslu l-messaġġ tagħhom għal din is-sena. Ta’ kull sena jibbenefikaw organizazzjonijiet differenti minn din il-maratona. Din is-sena l-organiżżaturi iddeċidew li l-fondi li jinġabru jmorru għal apparat li jintuża f’każ ta’ emergenza relatata mal-qalb. Ta’ kull sena f’Malta jissejħu mat-3,000 ambulanza minħabba problemi relatati mal-qalb. Sfortunatament ma jkunux biss l-adulti li jbatu minn dawn il-problemi tas-saħħa iżda anke it-tfal sa minn età tenera. Mill-maratona mhux biss se jitqajjem għarfien akbar fost l-istudenti u l-għalliema dwar il-problemi varji tal-qalb iżda mill-fondi li jinġabru, se jinxtara apparat apposta għal interventi fi problemi tal-qalb magħruf bħala AED, għall-iskejjel ta’ Malta u Għawdex. Ta’ kull sena eluf ta’ persuni jitilfu ħajjithom kawża ta’ problemi rrelatati mal-qalb madwar id-dinja. Dan jista jkun evitat iżda jekk tingħata l-ewwel għajnuna mill-aktar fis possibli. Fl-iskejjel mhux importanti biss li jkun hemm min jaf jagħti l-ewwel għajnuna, iżda wkoll li jkun hemm it-tgħamir meħtieġ għal meta jinqala’ l-każ. Il-Maratona bir-Roti mistennija ssir bejn l-14 u s-16 ta’ Marzu. Il-pubbliku huwa mħeġġeġ jagħmel donazzjoni ta’ €2.33 billi jibgħat sms fuq in-numru 5061 7383. Preżenti għat-tnedija tal-maratona tar-roti, kien hemm il-Ministru għas-Saħħa Godfrey Farruġia u l-Ministru għal-Edukazzjoni Evarist Bartolo. Storja: Dorothy Falzon